Eeva-Liisa Manner

Eeva-Liisa Manner (født 5. desember 1921 i Helsingfors og oppvokst i Viborg, død 7. juli 1995 i Tammerfors) var en finsk lyriker, dramatiker, oversetter og forfatter.

Hun utga romaner og skuespill, men gjorde seg særlig bemerket som en fornyer av det lyriske språk og den lyriske form i Finland. Manner arbeidet i forsikringsselskap og forlag, og debuterte i 1944 med diktsamlingen Mustaa ja punaista («Svart og rødt») Siden gjennombruddet med Tämä matka («Denne reisen») i 1956 har hun blitt regnet som en av de sentrale modernistene i finsk lyrikk. 

Hun skrev i alt femten diktsamlinger, i tillegg til dramatikk, noveller og romaner. Romanen Varokaa voittajat (1972, på svensk Mainakes hundar 1974) skildrer politisk brutalitet i et sydamerikansk land. Hun oversatte forfattere som William Shakespeare, Lewis Carroll, Hermann Hesse og Franz Kafka til finsk.

Utvalg av hennes dikt ble oversatt til svensk i 1962 og til engelsk i 1997, i tillegg til flere andre europeiske språk. Hun har vært nominert til Nordisk råds litteraturpris, og har mottatt Väinö Linna-prisen, Aleksis Kivi-prisen og Takk for boken-medaljen.

 Referanser 

 Eksterne lenker 





Kategori:Finske forfattere
Kategori:Aleksis Kivi-prisen
Kategori:Takk for boken-medaljen
Kategori:Finske dramatikere
Kategori:Finske lyrikere